УСЛОВИЯ НА ПРОМОЦИЯ „ИНТЕРНЕТ ЗА ПОТРЕБИТЕЛИ НА УСЛУГАТА ЦИФРОВА ТЕЛЕВИЗИЯ ДО ДОМА 2016 г.“ НА БУЛСАТКОМ ЕАД

Настоящите правила определят условията на провежданата от Булсатком ЕАД, ЕИК: 130408101, със седалище и адрес за кореспонденция: гр. София, р-н Младост, ул. Магнаурска школа No 15, ЗИТ – втори корпус, ет.4., наричано за краткост Оператор, търговска кампания през периода от 23.11.2016 г. до 31.03.2017 г. вкл. – „ИНТЕРНЕТ ЗА ПОТРЕБИТЕЛИ НА УСЛУГАТА ЦИФРОВА ТЕЛЕВИЗИЯ ДО ДОМА 2016 г.“:

I. Наименование на ПРОМОЦИЯТА: „ИНТЕРНЕТ ЗА ПОТРЕБИТЕЛИ НА УСЛУГА НА БУЛСАТКОМ ЦИФРОВА ТЕЛЕВИЗИЯ ДО ДОМА 2016 г“.

II. Срок на промоцията: Предложението по настоящата промоция е валидно за срок от23.11.2016 г. до 31.03.2017 г. вкл. През този срок лицата, отговарящи на условията по раздел IV, могат да подават заявка за включване към услугата „ДОСТЪП ДО ИНТЕРНЕТ“, предлаганa от Оператора.

III. Териториален обхват: Промоцията е валидна за територията на Република България.

IV. Кой може да участва: Всяко физическо или юридическо лице, което желае за първи път да стане абонат на Булсатком (нови абонати) за услугата „ДОСТЪП ДО ИНТЕРНЕТ” и което към датата на подаване на заявката за включване към услугата ползва предлаганата от Булсатком услуга „цифрова телевизия до дома”. С оглед избягване на съмнение, промоцията нe е валидна за лица, които никога не са ползвали или са преустановили ползването, независимо кога, на услугата цифрова телевизия до дома, предлагана от Оператора.

V. Условия на промоцията:

1.1. Лицата, имащи право на участие, сключват индивидуален договор без срочен ангажимент за ползване на услугата „ДОСТЪП ДО ИНТЕРНЕТ” като в зависимост от броя предплатени месечни абонаментни такси, съобразно избрания абонаментен план при сключването на договора, получават същия брой месеци безплатно ползване на услугата, като това не може да бъде повече от 3 месеца. С оглед избягване на всякакво съмнение, ако при сключване на договора лицето, имащо право да участва, предплати 1, 2 или 3 и повече месечни абонаментни такси, същото ще получи безплатен достъп до услугата съответно за 1, 2 или 3 месеца след изтичането на предплатения период. Така при заплатена една месечна абонаментна такса, абонатът ще ползва услугата 2 месеца (1+1), при два месеца предплатени такси – ще ползва услугата 4 месеца (2+2), а при предплатени 3 и повече месечни абонаментни такси ще ползва услугата най-малко 6 месеца (3+3).

2. Предложението за услугата „ДОСТЪП ДО ИНТЕРНЕТ”, предмет на настоящата търговска кампания, е валидно само ако има техническа възможност за доставка на услугата „ДОСТЪП ДО ИНТЕРНЕТ“. С оглед избягване на всякакво съмнение, в случай на отправена заявка от страна на лице, отговарящо на условията за участие в тази промоция, за ползване на услугата „ДОСТЪП ДО ИНТЕРНЕТ” и след направена проверка за техническа възможност за доставяне на услугата, на която се установи невъзможност за доставка на заявената услуга, Булсатком може да откаже да сключи договор с лицето, подало заявката, като това няма да се тълкува като неизпълнение на негово задължение.

3.1 Операторът предоставя и монтира следното оборудване: оборудване за интернет.

3.2 Оборудването остава собственост на Оператора и подлежи на връщане при прекратяване на договора съобразно Общите условия на Булсатком, приложим към индивидуалните договори с крайните потребители.

4. Лицата могат да ползват и допълнителните услуги, които предоставя Булсатком, по цени, обявени към датата на заявяване на ползването на допълнителната услугата.

5. При сключването на индивидуалните договори участниците **не заплащат** оферта за включване и инсталационна такса.

6. Лицата, имащи право на участие могат да **направят своята заявка за включване**, **само и единствено чрез обаждане** от/на контактен център (Call Center) на Булсатком чрез посочените телефони за връзка на интернет страницата на Булсатком [www.bulsat.com](http://www.bulsat.com).

7. За всички останали въпроси, свързани с отношенията между Булсатком и неговите абонати се прилагат разпоредбите на индивидуалните договори, които участниците сключват, Общите условия на индивидуалните договори, сключвани с крайните потребители на електронни съобщителни услуги, предоставяни от Булсатком ЕАД, достъпни във всеки офис и на интернет страницата на Булсатком и съответното българско законодателство.

8. Настоящите Условия са достъпни за Абонатите във всеки офис на Булсатком ЕАД в страната и на интернет страницата на Оператора [www.bulsat.com](http://www.bulsat.com).

С подписа си в индивидуалния договор участникът декларира, че се съгласява с настоящите Общи условия, валидни за договорите, сключени при промоционалните условия на промоция „ИНТЕРНЕТ ЗА ПОТРЕБИТЕЛИ НА УСЛУГАТА НА БУЛСАТКОМ ЦИФРОВА ТЕЛЕВИЗИЯ ДО ДОМА 2016 г.“